AllJobs

AllJobs (אולג'ובס) הוא אתר גיוס וקריירה האוסף משרות מרחבי הרשת ומרכז אותן במקום אחד. באתר מתפרסמות כ-30–40 אלף משרות (לפי נתון המתעדכן בדף הראשי), חלקן נאספות מרחבי הרשת וחלקן מתפרסמות באופן ישיר על ידי מעסיקים. האתר נמצא בבעלות קבוצת ידיעות אחרונות (70%) וקבוצת הביטוח הראל (20%), לצד חלק מגרעין המייסדים: הרצל עוזר, שמכהן גם כיו"ר החברה, וניב אריאל. בין מייסדיו הם גם גדי שבדרון ורויטל הנדלר, שהייתה המנכ"לית הראשונה של החברה. AllJobs מונה כ-150 עובדים ויושבת בבנין המשרדים של קניון עיר ימים, שבנתניה. האתר הוקם בשנת 2005 על ידי הרצל עוזר ורויטל הנדלר, והציע מודל המבצע איסוף של כל המשרות שמתפרסמות בישראל למקום אחד ומוצע למחפשי העבודה בתשלום חודשי (עבור גישה לכל המשרות שבאתר). המנכ"לית הראשונה של האתר הייתה אחת המייסדות, רויטל הנדלר. לאחריה מונה אילון גינזבורג שניהל החברה במשך כעשור וב-2021 מונה לתפקיד שי מגל. ביוני 2024 מונה לתפקיד לירן חן. באוגוסט 2006 הוקם האגף העסקי של האתר כדי לאפשר למעסיקים לפרסם מודעות דרושים בחינם ובתשלום. בשנת 2009 נכנסה קבוצת ידיעות אחרונות כשותפה בחברה. בשנת 2012 הוקמה שותפות "אולג'ובס גיוס והשמה", המספקת שירותי השמה, מיון מועמדים ושירותי מיקור חוץ לחברות מגייסות. במהלך 2021 רכשה קבוצת הראל 20% מהחברה והפכה לבעלת מניות לצד ידיעות אחרונות, בעסקה ששיקפה לחברה שווי מהגבוהים שניתנו לחברת אינטרנט הפועלת בישראל. ביולי 2021 רכשה 60% מאתר הדרושים לצעירים 'סחבק'. שלושת המייסדים ימשיכו לנהל את החברה בשנים הקרובות, ויתמקדו באסטרטגיה למתן הצעת ערך כוללת ומלאה לקהלי יעד צעירים. בפברואר 2022 רכשה את אתר הפרילנסרים XPlace.com. ביולי 2023 השיקה את אתר הדרושים לתעשיית הייטק - Techit.co.il ואת אתר Jobik.co.il הפונה למגזר החרדי. באותה שנה השיק גם מוצרי AI בהתבסס על ChatGPT. בדצמבר 2023 חתמה על הסכמי הפצה ייחודיים המרחיבים את עסקיה בתחום ה-B2B והתחילה להפיץ שני מוצרים - פוליגרף אונליין באמצעות הטלפון הנייד ושירות SaaS המספק מקדמות לעובדים בארגונים בינוניים וגדולים. שני ההסכמים מרחיבים את פעילותה ומוצריה לקהל העסקי. מאגר המשרות של AllJobs כולל משרות המפורסמות בתשלום או בחינם על ידי מעסיקים, וכן משרות הנאספות מאלפי מקורות נוספים (אתרים, בלוגים, רשתות חברתיות, עיתונים ומקומונים). מאגר זה מתעדכן כל הזמן בעזרת מחלקה ייעודית וטכנולוגיה המנפה כפילויות, שיווק רשתי ומודעות ממעסיקים פיקטיביים. על פי נתוני Similar Web – אולג'ובס הוא האתר הגדול ביותר בתחום בישראל. הפלטפורמה נגישה לגולשים ממגוון ערוצים ואת תוכני האתר ניתן למצוא גם באפליקציות וברשתות החברתיות. מעבר למשרות, האתר מציע גם שירותים, כלים ותכנים, כגון כתיבה מקצועית של קורות חיים, הכנה לריאיון עבודה, טיפים למציאת עבודה וטבלאות שכר. בשנת 2012 הוקמה שותפות "אולג'ובס גיוס והשמה", המספקת שירותי השמה, מיון מועמדים ושירותי מיקור חוץ לחברות מגייסות. בשנת 2013 השיק AllJobs אתר מותאם לטלפון חכם, המאפשר לגולשים לצפות במשרות שעלו לאתר ולשלוח אליהן קורות חיים דרך הנייד. באותה שנה השיק האתר גם את "האוטו הירוק", כלי המאפשר לגולשים לחפש עבודה לפי מרחק וזמן נסיעה ממקום מגוריהם. בחודש מרץ 2014 השיק AllJobs אתר חדש המיועד למחפשי עבודה מהמגזר החרדי. האתר הוקם בשיתוף שדולת הכנסת לשילוב חרדים בשוק העבודה. בשנת 2015 פיתחה החברה מערכת חינמית לניהול הגיוס "גיוס בקליק" המאפשרת למעסיקים לנהל את הליך הגיוס והמיון ONLINE. בשנת 2017 השיקה AllJobs את "כמה אתם שווים" – כלי דיגיטלי אשר מטרתו לשקף את נתוני השכר של מעל ל-580 תפקידים. בשנת 2017 יצאה אולג'ובס עם אפליקציה לניידים מבוססי אנדרואיד ואייפון. (אפליקציה בעלת דירוג של 4.6 מתוך 5 מקרב משתמשי אנדרואיד על פי הנתונים המוצגים בכרטסת של אפליקציית alljobs בחנות גוגל לאפליקציות. נכון לתאריך 18.01.24 בשעה 11:35. להלן קישור לעמוד המוצר בחנות גוגל לאפליקציות https://play.google.com/store/search?q=all+jobs&c=apps&hl=he&gl=US ) בנוסף, האתר מפעיל מחלקת מחקר שמפיקה נתונים יומיומיים אודות שוק התעסוקה בארץ, ועורכת מחקרים וסקרים רבים בנושאים הנוגעים לחיפוש עבודה, קריירה ותעסוקה ומפרסם מדי שנה את דו"ח מצב שוק התעסוקה בישראל. אתר האינטרנט הרשמי של AllJobs טלי חרותי-סובר, רויטל הנדלר, ממקימי אולג'ובס: "הוכחנו שיש מספיק משרות שמסתתרות ברשת; אם מציפים אותן, יש עליהן גם קופצים", באתר TheMarker‏, 28 באוקטובר 2007 תמי שמש קריץ, ‏השקיעה 120 אלף ש', עשתה אקזיט ב-56 מיליון, באתר גלובס, 1 באפריל 2015 הערוץ של AllJobs באתר YouTube סיפור הקמתה של AllJobs באתר Mako ליאור הנר‏, AllJobs "עושה גוגל" למודעות הדרושים, באתר וואלה, 17 בנובמבר 2006 שירות כלכליסט, אולג'ובס רוכשת את אתר הפרילאנסרים XPlace.com, באתר כלכליסט, 10 בפברואר 2022 בילי פרנקל, "עובדים בב"ש מוכנים לנסוע הכי הרבה לעבודה", באתר ynet, 2 באוקטובר 2013 היום בכנסת: השקת אתר תעסוקה חדש לחרדים. אקטואליק. 10 במרץ 2014 מירב דוסטר, ‏"רוצים לדעת כמה העובד שלידכם מרוויח?", באתר ‏מאקו‏, 9 במאי 2017